حوزے ساراماگو

حوزے سارا ماگو  ایک پرتگالی ادیب، ناول نگار اور شاعر تھے جن کو 1998ء میں ادب کا نوبل انعام ملا۔ ان کا ناول اندھے لوگ ان کی وجہ شہرت ہے۔

حالات زندگی 
حوزے ساراماگو 16 نومبر 1922ء کو پرتگال کے ایک چھوٹے سے گائوں کے غریب گھرانے میں پیدا ہوئے۔ غربت میں زندگی بسر کرنے کے ساتھ ان کو اسکول  کی تعلیم کے فوراً بعدگاڑیوں کی مرمت کے ورکشاپ میں دو سال کام کرنا پڑا۔مختلف شعبوں مزدوری اور  نوکریوں کے بعد ایک اشاعتی ادارے سے وابستہ ہو گئے لیکن نومبر 1975ء میں سیاسی بحران  کی وجہ سے یہ ملازمت بھی چھوڑ دی۔ اس سے پہلے وہ 1969ء میں کمیونسٹ پارٹی میں شامل شمولیت اختیار کر چکے  تھے۔ انہوں نے سیاست میں باضابطہ حصہ لیا لیکن وہ واضح اور دوٹوک سیاسی رائے رکھتے تھے جس کا کاٹ دار اظہار اپنی مختلف تحریری میں کرتے رہے۔ ساراگوما کا پہلا ناول 1947ء میں شائع ہوا مگر اس کے بعد وہ ادبی طور پر خاموش ہو گئے۔ 1966ء میں ان کی نظموں کا مجموعہ شائع ہوا۔ اس کے بعد ادبی و تنقیدی مضامین، اخباری کالم اور دوسری زبانوں کے معاصر ادب کے تراجم کا ایک سلسلہ چل پڑا جس نے ان کو بے حد فعال ادبی شخصیت بنا دیا۔ 1995ء میں ان کا ناول کا شہرہ آفاق ناول اندھے لوگ شائع ہوا۔ 1998ء میں انہیں ادب کے نوبیل انعام سے نوازا گیا۔ اس سے قبل وہ ایک شدید تنازع کا شکار ہو گئے، جب حضرت عیسٰی کی زندگی پر مبنی ناول کو پرتگال ی حکومت نے ادبی انعام کے لیے نامزد ہونے سے روک دیا۔ ساراگوما اس کے بعد افریقہ کے ساحل جے قریب واقع کینری جزائر میں رہائش پذیر ہو گئے اور اسی جزیرے  میں 18 جون 2010ء کو  87 برس کی عمر میں وفات پا گئے۔

مزید دیکھیے 
 نوبل ادب انعام

 اندھے لوگ

حوالہ جات 

1922ء کی پیدائشیں
2010ء کی وفیات
ادب میں نوبل انعام یافتگان
اکیسویں صدی کے ملحدین
اکیسویں صدی کے ناول نگار
اموات بسبب سرطان خون
بیسویں صدی کے ملحدین
بیسویں صدی کے ناول نگار
پرتگالی اشتراکیت پسند
پرتگالی کمیونسٹ
پرتگالی مرد ناول نگار
پرتگالی ملحدین
پرتگالی نوبل انعام یافتہ
پرتگالی ڈراما نگار اور ڈراما نویس
پرتگیزی زبان کے مصنفین
ہسپانیہ میں سرطان سے اموات
بیسویں صدی کے ڈراما نگار اور ڈراما نویس